**PROIECT DIDACTIC**

**pentru activitatea integrată ,,Prietenii buburuzelor”**

**Propunător**: Prof. Matei Maria

**Unitatea de învăţământ:** G.P.P. „Gulliver” - Suceava

**Nivelul de vârstă/ Grupa:** I / mijlocie

**Tema anuală de studiu:** „Când, cum şi de ce se întâmplă?”

**Tema săptămânii:** „Zumzet de primăvară”

**Tema activităţii integrate:** ,,Prietenii buburuzelor”

**Elemente componente ale activităţii integrate:**

ADE: DOS - „Legenda buburuzei” de Eugen Jianu – povestea educatoarei

ALA 2 - „Buburuzele şi florile”- joc distractiv

**Scopul activității:** stimularea capacităţilor de exprimare emoţională deschisă, spontană, a abilităţilor empatice şi asertive, precum și utilizarea achiziţiilor tehnico-aplicative în contexte creative;

**Obiective operaţionale:**

-să identifice emoţii personale în contexte diverse: audierea unei melodii, participarea la joc, îndeplinirea unui rol sau a unei sarcini, denumindu-le;

-să audieze cu atenţie textul povestit, vizionând imagini;

-să identifice emoţiile buburuzei la începutul şi sfârşitul acţiunii povestirii, ilustrându-le prin asocierea cu expresii faciale specifice;

-să desprindă semnificaţia noţiunii de prieten, denumind comportamente, acţiuni, fapte specifice;

-să utilizeze în activitatea individuală şi de grup deprinderile tehnico-aplicative însuşite anterior (lipire, îndoire, asamblare), precum şi informaţiile nou-primite, cooperând pentru realizarea unui proiect comun;

-să interpreteze cântece cu tematică adecvată, executând concomitent mişcări şi paşi simpli de dans;

-să identifice floarea pereche, respectând regulile şi etapele jocului distractiv;

-să aprecieze/autoaprecieze lucrările individuale realizate, raportându-le la proiectul comun;

**Strategii didactice:**

**Metode şi procedee**: povestirea, conversaţia, explicaţia, exerciţiul, negocierea, munca independentă;

**Resurse materiale**: videoproiector, laptop, ecran, CD player, planşe, ecusoane reprezentând insecte, jetoane reprezentând floricele vesele şi triste, fotografiile copiilor, cifre 1 şi 2, buburuze siluete şi buburuză ornament, pătrate de hârtie glasse, cozi şi frunze de lalele, buburuze decupate, frunze de lăcrămioare, hârtie creponată mototolită, tablou reprezentând un aspect de primăvară, lipici, pioneze colorate, pentru fete: pălării cu flori (lalele, lăcrămioare) confecţionate, pentru băieţi: aripi de buburuză confecţionate;

**Forme de organizare**:frontal, pe grupe, individual, în perechi.

**Elemente de joc**: surpriza, stimularea, închiderea şi deschiderea ochilor, dans, aplauze, ştafeta;

**Durata:** 60 minute

**Bibliografie:**

-M.E.C.T. - *Curiculum pentru învăţământul preşcolar*, 2008;

- *Dezvoltarea inteligenţei emoţionale la copilul preşcolar* - revista Învăţământului Preşcolar Sucevean, Floare de colţ, Aurel V.Nr.7/2006;

**Scenariul activităţii**

Copiii vor intra în sala de grupă aşezându-se în formă de semicerc, intonând cântecul „Înfloresc grădinile”. Copiii vor fi invitaţi să salute musafirii, apoi să audieze o înregistrare audio, ce redă ciripituri de păsări. După audierea înregistrării, copiii vor identifica trilurile ca fiind cântate de păsări.

Educatoarea va provoca preşcolarii, la o scurtă convorbire care să evidenţieze la ce s-au gândit, în timp, ce ascultau trilurile păsărilor (la ciripitul păsărilor, a rândunelelor, a cucului).

Răspunsurile copiilor constituie momentul în care educatoarea va povesti o întâmplare la care a fost martoră ieri, când, în curtea grădiniţei a observat o buburuză mică, ca aceea pe care o ia din piept, care părea fără viaţă, moartă, nemişcată pe balansoarul din parcul de joacă. Privind cu atenţie mică buburuza, educatoarea a observat că o aripă roşie este rănită. S-a aşezat lângă buburuză şi aceasta i-a povestit încetişor, că o pasăre a atacat-o și a scăpat-o din cioc. O discuţie scurtă cu preşcolarii evidenţiază că buburuza are duşmani: păsările şi păianjenii. Educatoarea va povesti preşcolarilor legenda buburuzei, pe care a aflat-o chiar de la buburuza rănită, concomitent cu prezentarea power point a poveştii. După încheierea vizionării filmuleţului se va prezenta panoul cu imagini din poveste, care vor rămâne expuse pe tot parcursul poveştii. După audierea povestirii, copiii vor fi antrenaţi într-o convorbire legată de întâmplările din poveste, evidenţiindu-se sentimentele prin care a trecut buburuza pe parcursul acesteia (Ex. „Ce a simţit buburuza la începutul poveştii?”, „Dar după ce şi-a făcut un prieten?”)

Copiii sunt invitaţi pe rând să aşeze, sub fotografia personală câte o floricică tristă sau una veselă pentru ce a simţit buburuza la începutul poveştii şi pentru finalul acesteia în vederea ilustrării concrete a părerii fiecăruia, asupra sentimentelor buburuzei, comparând situația în care buburuza era singură, faţă de situaţia în care avea prieteni.

Se vor denumi prietenii buburuzei, rolul prietenilor în viaţă buburuzei, menirea (rostul) acestora în natură şi în viaţa de zi cu zi. Educatoarea va identifica mesajul povestirii: „Viaţa fără prieteni este tristă”. Având în vedere că bucuria buburuzei i-a determinat pe copii să fie veseli, vor interpreta cântecul ,,Culorile”, apoi vor fi invitaţi să joace jocul „Buburuzele şi florile”.

Copiii vor forma perechi şi vor fi dispuşi în formaţie de cerc. Fiecare pereche are ca semn distinctiv o pălărie cu lalele sau cu lăcrămioare. La comanda „Buburuze, zburaţi!”, aceştia vor dansa în spaţiul de joc. La comanda „Staţi nu vă uitaţi!”, buburuzele îşi vor acoperi ochii cu palmele, iar perechea din cerc îşi va schimba locul. La comanda „Buburuză la floarea ta!”, fiecare buburuză îşi va căuta floarea. Cel care îşi va găsi primul perechea va fi declarat câştigător.

Educatoarea va propune copiilor să pregătească nişte surprize Buburuzei, şi anume să confecţioneze împreună, un tablou cu prieteni ai buburuzei, realizat de copiii - prieteni.

Preşcolarii se vor împărţi pe 3 grupe, după semnul distinctiv (buburuze, albine, fluturi).

Prima grupă va confecţiona lăcrămioare, a doua grupă va lipi pe codiţele de lalele, buburuze, iar a treia grupă va îndoi lalele din pătrate de hârtie.

La finalul timpului de lucru pe grupe, copiii vor fi invitaţi să asambleze pe tabloul „Prietenii buburuzelor” lucrările realizate. Preșcolarii se vor autoevalua şi evalua între grupe şi se va discuta dacă tabloul ar trebui completat cu alte elemente.

Educatoarea va sublinia că, împreună cu preşcolarii vor căuta buburuza la locul de joacă din curtea grădiniţei, pentru a o convinge că are prieteni la grupa ,,Piticot”. Se va dansa”Samba florilor”.

În finalul activităţii, copiii vor aprecia activitatea prin jocul „Buburuza călătoare”. La primirea buburuzei ornament, fiecare copil îşi exprimă părerea despre activitatea desfăşurată.

|  |  |  |  |  |  |  |
| --- | --- | --- | --- | --- | --- | --- |
| **Nr crt.** | **Etapele activităţii** | **Conţinutul ştiinţific** | **Strategii didactice** | | **Evaluare/ metode indicatori** | **Tipul de inteligenţă activată** |
| **Metode și procedee** | **Mijloace de învățământ** |
| **1.** | **Captarea şi orientarea atenţiei** | Orientarea şi concentrarea activităţii cognitive asupra înregistrării audio şi prezentarea întâmplării care va activa motivaţia şi stările afective prin intensitatea stimulilor şi noutatea situaţiei | Conversaţia  Povestirea | CD player  CD înregistrare cu ciripit de păsări  Buburuză- ornament | Observarea  comportamentului copiilor | Inteligenţa intrapersonală  Inteligenţa emoţională |
| **2.** | **Anunţarea scopului şi a obiectivelor** | Motivarea la nivelul, de înţelegere al copiilor, a scopului, şi obiectivelor urmărite | Explicaţia |  |  | Inteligenţa lingvistică |
| **3.** | **Prezentarea optimă a noului conţinut şi dirijarea învăţării** | Se va realiza prin antrenarea planurilor afectiv şi volitiv în decodificarea conţinutului povestirii.  Ilustrarea trăirilor personajului principal la debutul şi finalul acţiunii precedate de verbalizarea şi argumentarea alegerii.  Tranziţie: Cântec ,,Culorile”  Solicitarea preşcolarilor în plan motivaţional în vederea stimulării comportamentelor referitoare la:  -implicarea activă în jocul distractiv „Buburuzele şi florile”  -respectarea regulilor de joc  -identificarea florii pereche | Povestirea  Conversaţia  Explicaţia | Ecran, videoproiector,  Înregistrare video”Legenda buburuzei”, planşe, jetoane cu flori vesele şi triste, fotografii ale copiilor, panou  Pălării cu flori  aripi de buburuză | Observarea  comportamentului copiilor  Probă orală:  Denumirea trărilor buburuzei  Probă practică:  Ilustrarea trăirilor emoţionale ale buburuzei prin asocierea acestora cu expresii faciale specifice  Probă practică:  -respectarea regulilor jocului  Viteza de reacţie  Probă practică:  Identificarea florii pereche | Inteligenţa lingvistică  Inteligenţa emoţională  Inteligenţa emoţională  Inteligenţa  vizual-spaţială |
| **4.** | **Obţinerea performanţiei** | Implicarea copiilor în identificarea posibilelor elemente constitutive ale tabloului „Prietenii buburuzelor”.  Exersarea unor abilităţi practice (lipire, îndoire, asamblare).  Activarea conduitelor de cooperare în realizarea proiectului comun.  Tranziţie: ,,Samba florilor”-cântec şi paşi de dans | Negocierea  Exerciţiul  Explicaţia  Munca independentă | Frunze de lalea, buburuze siluete, lipici, hârtie mototolită, frunze de lăcrimioară, panou soare, pătrate, hârtie glasse | Probă practică:  Lucrările copiilor | Inteligenţă vizual-spaţială |
| **5.** | **Evaluarea** | Stimularea preşcolarilor în a emite păreri asupra modului în care au participat la activitate prin jocul „Buburuza călătoare”. |  | Buburuza ornament | Analiza lucrărilor preşcolarilor, a tabloului ,,Prietenii buburuzelor”;  Autoevaluarea, Aprecieri stimulative | Inteligenţă emoţională |